Belenas
Belenas (port. Belém arba Belém do Pará) – miestas Brazilijos šiaurėje, Paros valstijos sostinė. 1,41 mln. gyventojų (2005). Yra Val de Cães tarptautinis oro uostas. Išvystyta maisto, medžio apdirbimo pramonė, yra universitetas, Santo Alejandre vienuolynas (XVIII a.). Tai vienas iš didžiausių Brazilijos miestų Amazonės regione; Amazonės žiotys yra į šiaurę nuo miesto. Mieste auga daug mangų (todėl jis kartais vadinamas Cidade das mangueiras – mangų miestu). Savivaldybės plotas – 1059 km², gyventojų skaičius – 1 506 420 (2021 m.).